1. ΑΝΑΓΚ. ΝΟΜΟΣ υπ’ αριθ. 1751 της 23/26 Μαΐου 1939 (ΦΕΚ Α΄ 208) Περί καθορισμού ορίου υποτροφίας εις εκτέλεσιν του κληροδοτήματος Πανταζή Βασσάνη. Άρθρον μόνον.-Η μηνιαία υποτροφία των, εις βάρος του κληροδοτήματος Πανταζή Βασσάνη και κατά τας περί εκτελέσεως του κληροδοτήματος τούτου ισχυούσας διατάξεις, αποστελλομένων εις αλλοδαπήν προς τελειοτέραν εκπαίδευσιν αξιωματικών Β.Ν. ορίζεται δι’ αποφάσεως των Υπουργών Οικονομικών και Ναυτικών κατόπιν γνωμοδοτήσεως του Γενικού Επιτελείου Β.Ν. αναλόγως του τόπου και αποστολής των μέχρι του ποσού των είκοσι πέντε λιρών Αγγλίας κατ’ ανώτατον όριον. Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως. 